Anexa 3

la Ghid de contractare PIIEC ME/CT – Participanți direcți

**MODEL**

**CONTRACT DE FINANȚARE**

Pentru proiectul ......... (titlu) ....... (Nr. ordine)

finanțat prin Planul Național de Redresare și Reziliență

Apel „PIIEC ME/CT – PARTICIPANȚI DIRECȚI”

Pilonul III. CREȘTERE INTELIGENTĂ, SUSTENABILĂ ȘI FAVORABILĂ INCLUZIUNII, INCLUSIV COEZIUNE

ECONOMICĂ, LOCURI DE MUNCĂ, PRODUCTIVITATE, COMPETITIVITATE, CERCETARE, DEZVOLTARE ȘI INOVARE, PRECUM ȘI O PIAȚĂ INTERNĂ FUNCȚIONALĂ, CU ÎNTREPRINDERI MICI ȘI MIJLOCII (IMM-URI) PUTERNICE

Componenta C9. SUPORT PENTRU SECTORUL PRIVAT, CERCETARE, DEZVOLTARE ȘI INOVARE

Investiția I4. PROIECTE TRANSFRONTALIERE ȘI MULTINAȚIONALE – PROCESOARE CU CONSUM REDUS DE ENERGIE ȘI CIPURI SEMICONDUCTOARE

1. **Părțile**

**MINISTERUL INVESTIȚIILOR ȘI PROIECTELOR EUROPENE**, în calitate de coordonator de reforme și/sau investiții pentru Planul Național de Redresare și Reziliență, denumit în continuare MIPE, având sediul principal înregistrat în Municipiul București, str. Mendeleev, nr. 36-38, sector 1, România, cod poștal 010366, telefon: 0372/838.531, fax: 0372/838.501, poștă electronica contact.minister@mfe.gov.ro, cod de înregistrare fiscală 38918422, reprezentat legal prin domnul Adrian CÂCIU, ministrul investițiilor și proiectelor europene,

MINISTERUL ECONOMIEI, ANTREPRENORIATULUI ȘI TURISMULUI, în calitate de administrator al ajutoarelor de stat individuale acordate pentru PIIEC din PNRR, denumit în continuare MEAT, având sediul principal înregistrat în Municipiul București, Calea Victoriei nr. 152, sector 1, România, cod poștal 010096, reprezentat legal prin domnul Radu Ștefan OPREA, ministrul economiei, antreprenoriatului și turismului

și

........................., în calitate de beneficiar, având sediul principal înregistrat în localitatea ............, str. ............. nr. ..............., sector/județ ................, România, cod poștal ............, telefon ..........., fax ................, poștă electronică ..................., cod de înregistrare fiscală .................., reprezentat legal de domnul/doamna ..............., ................ (funcție)....

au convenit încheierea prezentului Contract de finanțare, în următoarele condiții:

**2. Precizări prealabile**

(1) În prezentul Contract de finanțare, cu excepția situațiilor când din context rezultă altfel sau a unei prevederi contrare:

a) cuvintele care indică singularul includ și pluralul, iar cuvintele care indică pluralul includ și singularul;

b) cuvintele care indică un gen includ toate genurile;

c) termenul „zi” reprezintă zi calendaristică dacă nu se specifică altfel.

(2) Trimiterile la actele normative includ și modificările și completările ulterioare ale acestora, precum și orice alte acte normative subsecvente.

(3) În cazul în care oricare dintre prevederile prezentului Contract de finanțare este sau devine nulă, invalidă sau neexecutabilă conform legii, iar legalitatea, valabilitatea și posibilitatea de executare a celorlalte prevederi din prezentul Contract de finanțare vor rămâne neafectate, părțile vor depune eforturile necesare pentru a realiza acele acte și/sau modificări care ar conduce la același rezultat legal și/sau economic care s-a avut în vedere la data încheierii Contractului de finanțare.

(4) Nicio prevedere a prezentului contract nu poate fi interpretată ca reprezentând o permisiune pentru neîndeplinirea altor obligații legale ce revin părților ca urmare a prevederilor legislației naționale și europene în vigoare.

(5) În cazul în care apar contradicții sau diferențe între prevederile prezentului contract, pe de o parte și cele ale legislației în vigoare, pe de altă parte, acestea din urmă prevalează.

(6) Beneficiarul nu va putea invoca necunoașterea dispozițiilor legale care reglementează prezentul Contract de finanțare.

**Articolul 1** - **Obiectul Contractului de finanțare**

1. Obiectul acestui Contract de finanțare îl reprezintă acordarea finanțării nerambursabile pentru implementarea proiectului ***(Nr.ordine, titlu*)** pe durata stabilită și în conformitate cu Ghidul de contractare și obligațiile asumate prin prezentul Contract de finanțare, inclusiv prin: ***Anexa 1 - Cererea de finanțare*** cu toate anexele sale (inclusiv documente/informații introduse în aplicație) parte integrantă din contractul de finanțare, rezultată în urma verificării și evaluării, denumită în continuare Cererea de finanțare;

(2) Beneficiarul se angajează să implementeze Proiectul în conformitate cu prevederile cuprinse în prezentul Contract și în conformitate cu Legea aplicabilă în cauză.

**Articolul 2** - **Durata Contractului de finanțare, perioada de implementare și sustenabilitate a Proiectului**

(1) Contractul de finanțare intră în vigoare și produce efecte de la data semnării lui de către ultima

parte contractantă și își încetează valabilitatea la data închiderii Programului sau la expirarea

perioadei de implementare a proiectului, oricare intervine ultima.

(2) Perioada de implementare a proiectului va curge de la data semnării contractului de finanțare de către beneficiar cu coordonatorul de reforme și/sau investiții și cu administratorul ajutoarelor de stat individuale și până la data ............

(4) Perioada de sustenabilitate se întinde pe o perioadă de maxim 10 ani calculată începând cu primul an de producție în masă/comercializare, așa cum a fost asumat de întreprindere în cadrul proiectului selectat de către Comisia Europeană.

**Articolul 3** - **Valoarea Contractului de finanțare**

(1) Valoarea totală a Contractului de finanțare este de **............................** lei («valoarea în litere»), din care:

|  |  |  |  |  |  |
| --- | --- | --- | --- | --- | --- |
| **Valoarea totală a Proiectului** | **Valoarea maximă a** **finanțării nerambursabile a Proiectului** | **Valoarea maximă eligibilă din PNRR** | **Valoarea TVA nedeductibilă aferentă cheltuielilor eligibile din PNRR** | **Cofinanțare beneficiar**  **(aferentă cheltuielilor eligibile)** | **Valoarea totală neeligibilă\*** |
| **(lei)** | **(lei)** | **(lei)** | **(lei)** | **(lei)** | **(lei)** |
| **1 = 2+ 5+6** | **2 = 3 + 4** | **3** | **4** | **5** | **6** |
| **Partener 1** | | | | | |
| **...............** | **.....................** | **...........................** | **..........................** | **........** | **.............** |
| **Partener 2** | | | | | |
| **...............** | **.....................** | **...........................** | **..........................** | **........** | **.............** |
| **Total (Partener 1 + Partener 2)** | | | | | |
| ............... | ............... | ............... | ............... | ............... | ............... |

(2) MIPE acordă o finanțare maximă nerambursabilă din PNRR în valoare de ........................ lei (*«valoarea în litere»*)

(3) MIPE va deconta de la bugetul de stat valoarea TVA aferentă cheltuielilor eligibile în valoare de maxim *…..….*lei, adică («va*loarea în litere»*).

(4) În cazul în care valoarea totală a Proiectului depășește valoarea convenită prin prezentul Contract de finanțare, diferența astfel rezultată va fi suportată în întregime de Beneficiar.

(5) În cazul în care, la finalizarea perioadei de implementare a Proiectului, valoarea finanțării nerambursabile acordată proiectului este mai mică decât suma valorilor prevăzute la alin. (2), respectiv alin. (3) din prezentul contract de finanțare, valoarea acordată de MIPE va reprezenta valoarea efectivă a finanțării nerambursabile a Proiectului.

(6) Orice modificare a Contractului de finanțare, agreată de părți, nu poate conduce la creșterea valorii finanțării nerambursabile a Proiectului.

(7) Beneficiarului i se acordă finanțarea nerambursabilă în termenii și condițiile stabilite prin acordul de voință al părților, care este constituit în prezentul Contract de finanțare și anexa acestuia, pe care Beneficiarul declară că le cunoaște și le acceptă.

(8) Beneficiarul acceptă finanțarea nerambursabilă și se angajează să asigure implementarea Proiectului pe propria răspundere, în conformitate cu prevederile cuprinse în prezentul Contract de finanțare, inclusiv anexele acestuia și cu legislația europeană și națională în vigoare.

**Articolul 4 -** **Eligibilitatea cheltuielilor**

(1) Cheltuielile aferente investițiilor prevăzute la art. 1 sunt eligibile cu condiția ca acestea să fie cuprinse în cererea de finanțare, să fie efectuate în termenii și condițiile prezentului Contract de finanțare, în conformitate cu Ghidul de contractare, legislația europeană și națională aplicabilă și instrucțiunile MIPE specifice apelului de proiecte, și care au fost evaluate de către Comisia Europeană.

(2) Sunt eligibile cheltuielile evaluate de Comisia Europeană aferente activităților realizate înainte de data semnării prezentului contract, nu mai devreme de data de 1 februarie 2022.

(3) Eligibilitatea cheltuielilor efectuate de către Beneficiar se certifică în urma verificărilor efectuate de structurile de specialitate din cadrul MEAT, abilitate în acest sens. Beneficiarul este răspunzător de corectitudinea și legalitatea tuturor informațiilor și documentelor prezentate în vederea certificării cheltuielilor solicitate la plată în executarea contractului de finanțare.

(4) Transferul contravalorii cheltuielilor solicitate la plată în executarea contractului nu afectează dreptul MIPE/MEAT de a declara ulterior, oricând pe întreaga durată a Contractului de finanțare, ca fiind neeligibile cheltuielile efectuate cu nerespectarea prevederilor legale în vigoare și/sau de a aplica sancțiuni/măsuri ca urmare a verificării/monitorizării/controlului/auditului, efectuate asupra proiectului.

(5) Orice cheltuială efectuată după expirarea perioadei de implementare a Proiectului va fi suportată exclusiv de Beneficiar din bugetul propriu.

**Articolul 5** - **Transferul sumelor**

1. Transferul de către MIPE a sumelor solicitate de către Beneficiar pentru acoperirea cheltuielilor eligibile aferente activităților specifice îndeplinirii obiectivului de investiție se face prin mecanismul cererilor de transfer și se realizează în conformitate cu prevederile HG nr. 209/2021 pentru aprobarea Normelor metodologice de aplicare a prevederilor Ordonanţei de urgenţă a Guvernului nr. 124/2021, în condițiile prezentului Contract de finanțare și ale Ghidului de contractare aferent apelului de proiecte și pe baza documentației justificative.
2. Beneficiarul este responsabil cu transmiterea cererilor de transfer prin platforma proiecte.pnrr.gov.ro pentru verificarea și autorizarea la plată, de către MEAT, a cheltuielilor eligibile aferente activităților specifice îndeplinirii obiectivului de investiție.
3. Pentru acoperirea cheltuielilor eligibile aferente activităților specifice îndeplinirii obiectivului de investiție, efectuate înainte de data prezentului contract, dar nu mai devreme de data de 1 februarie 2022, beneficiarul poate trimite o cerere de transfer distinctă, în termen de 15 zile calendaristice de la semnarea contractului.
4. Beneficiarul poate solicita plăți în avans în cadrul unei cereri de transfer, în baza unei Convenții de avans, în valoare de maxim 90% din asistența financiară nerambursabilă estimată pentru anul pentru care se solicită plățile în avans, pentru realizarea cheltuielilor eligibile aferente activităților proiectului.
5. Beneficiarul poate solicita plăți în avans numai după constituirea garanției de returnare a avansului în cuantumul sumelor din Convenția de avans, printr-o de scrisoare de garanție emisă în condițiile legii de către o societate bancară sau de către o societate de asigurări, în conformitate cu HG nr. 264/2003, republicată, cu modificările și completările ulterioare și care însoțește cererea de transfer.
6. Beneficiarul răspunde de legalitatea, realitatea și regularitatea cheltuielilor, în caz contrar fiind aplicabile prevederile Ordonanței de urgență a Guvernului nr. 70/2022 privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate.
7. Efectuarea plăților se realizează de către MIPE pentru sumele aferente cererilor de transfer autorizate la plată de MEAT, în condițiile prevăzute în legislația aplicabilă, sub rezerva sau în limita disponibilităților, iar în cazul insuficienței fondurilor, procesul de plată se va suspenda până când conturile MIPE vor fi alimentate cu sumele aferente fondurilor necesare. În cazul suspendării procesului de plată, Beneficiarul poate să solicite suspendarea sau prelungirea implementării proiectului, pentru aceeași perioadă, fără a depăși perioada de 31 decembrie 2028.
8. Beneficiarul nu va transmite o nouă cerere de transfer dacă utilizarea cererii de transfer depusă anterior nu este verificată de către MEAT și autorizată de către MIPE.

**Articolul 6 -** **Drepturile și obligațiile părților**

1. **Drepturile și obligațiile MIPE**
2. MIPE are obligația de a informa Beneficiarul cu privire la rapoartele, concluziile și recomandările care au impact asupra proiectului acestuia, formulate de către Comisia  
   Europeană și orice altă autoritate competentă, în termen de 5 zile lucrătoare de la data aprobării/notificării/comunicării oficiale a respectivelor rapoarte/concluzii/recomandări, prin intermediul platformei proiecte.pnrr.gov.ro.
3. MIPE are dreptul de a lua măsuri privind suspendarea plăților către Beneficiar în cazul depistării unei suspiciuni de fraudă.
4. MIPE are dreptul să ia măsurile legale, adecvate pentru prevenirea, depistarea, constatarea  și corectarea efectelor fraudei, a corupției și a conflictelor de interese, care afectează interesele financiare ale Uniunii Europene și să întreprindă orice acțiune legală pentru recuperarea fondurilor care au fost deturnate, inclusiv în legătură cu orice măsură de punere în aplicare a reformelor și a proiectelor incluse în cadrul PNRR.
5. MIPE are dreptul de a emite decizie de încetare a Contractului de finanțare ca urmare a Deciziei CE de dezangajare a fondurilor aferente acordurilor de finanțare încheiate cu România în cadrul Mecanismului de redresare și reziliență.
6. MIPE are dreptul de a solicita Beneficiarului orice documente privitoare la implementarea sustenabilitatea proiectului pe toată durata Contractului de finanțare prevăzută la art. 2.
7. MIPE are dreptul de a recupera sumele aferente indicatorilor de proiect care nu au fost îndepliniți, prin aplicarea prevederilor Contractului de finanțare, a metodologiei proprii și în conformitate cu dispozițiile legale incidente.
8. MIPE are obligația de a efectua transferul fondurilor aferente cererilor de transfer autorizate la plată de MEAT, în conformitate cu prevederile articolului 5 din prezentul Contract de finanțare.
9. MIPE are obligația de a suspenda plata tuturor sumelor solicitate de Beneficiar aferente operațiunilor pentru care a fost formulată o sesizare de neregulă gravă până la finalizarea verificărilor acesteia și, dacă s-a dispus trimiterea în judecată, până la rămânerea definitivă a hotărârii instanței de judecată.
10. MIPE are obligația să solicite de la beneficiarul finanțării toate informațiile necesare pentru identificarea beneficiarului real al finanțării nerambursabile acordată din PNRR în vederea asigurării respectării prevederilor din Directiva UE 2015/849 a Parlamentului European și a Consiliului din 20 mai 2015 privind prevenirea utilizării sistemului financiar în scopul spălării banilor sau finanțării terorismului, de modificare a Regulamentului (UE) nr. 648/2012 al Parlamentului European și al Consiliului și de abrogare a Directivei 2005/60/CE a Parlamentului European și a Consiliului și a Directivei 2006/70/CE a Comisiei.
11. MIPE va informa Beneficiarul despre data închiderii oficiale/parțiale a PNRR prin intermediul mijloacelor publice de informare.
12. **Drepturile și obligațiile MEAT**
    1. MEAT are dreptul de a monitoriza din punct de vedere tehnic și financiar implementarea Proiectului în vederea asigurării îndeplinirii obiectivelor acestuia și prevenirii neregulilor care pot apărea pe toată durata contractului de finanțare.
    2. MEAT are dreptul de a solicita Beneficiarului rapoarte de progres aferente cererilor de transfer/anuale sau ori de câte ori se impune, precum și orice alte documente privind implementarea proiectului pe toată durata Contractului de finanțare prevăzută la art. 2.
    3. MEAT are dreptul de a realiza vizite de monitorizare la fața locului, în procesul de implementare a proiectului prevăzut la art. 1, precum și verificări de management (administrative și la fața locului), pe toată durata Contractului de finanțare prevăzută la art. 2.
    4. MEAT are obligația de a informa Beneficiarul, în timp util, cu privire la orice decizie luată care poate afecta implementarea proiectului dar nu mai târziu de 5 zile lucrătoare de la data adoptării respectivei decizii, aceasta producând efecte între părți de la data la care a fost comunicată Beneficiarului prin intermediul platformei proiecte.pnrr.gov.ro și/sau prin publicare pe pagina web a MEAT.
    5. MEAT are obligația de a informa Beneficiarul, prin platforma proiecte.pnrr.gov.ro, asupra acțiunilor de verificare la fața locului a implementării proiectului/acțiunilor de monitorizare/acțiunilor de control din partea autorităților care desfășoară activități de audit și control, cu excepția vizitelor de monitorizare ad-hoc și a cazurilor în care informarea prealabilă ar putea prejudicia obiectul verificărilor.
    6. MEAT are dreptul de a efectua vizite la fața locului pentru verificarea cererii de transfer finale, în maxim 30 zile lucrătoare de la data depunerii acesteia de către beneficiar, în vederea verificării conformității cheltuielilor efectuate.
    7. MEAT are obligația de a răspunde în scris conform competențelor legale, în termen de 10 zile lucrătoare, oricărei solicitări a Beneficiarului privind informațiile sau clarificările pe care acesta le consideră necesare pentru implementarea Proiectului cu excepția situațiilor pentru care legislația în vigoare sau prezentul contract de finanțare prevede alte termene.
    8. MEAT are obligația de a verifica legalitatea și regularitatea cheltuielilor, bazându-se pe sistemul de control financiar preventiv propriu, respectiv pe sistemul de control financiar preventiv delegat, sistem instituit la nivel național prin Legea nr. 500/2002 privind finanțele publice, republicată, cu modificările și completările ulterioare.
    9. MEAT are dreptul de a verifica îndeplinirea condițiilor pentru efectuarea transferurilor, respectiv de a verifica ex-post procedurile de achiziție realizate de beneficiar, de a autoriza cererile de transfer transmise de beneficiar pentru cheltuielile eligibile aferente activităților din cadrul Contractului de finanțare, cu respectarea prevederilor legislației naționale și comunitare în vigoare și a prezentului contract de finanțare.
    10. MEAT are dreptul de a monitoriza beneficiarul cu privire la îndeplinirea măsurilor legate de vizibilitatea fondurilor din partea Uniunii Europene, în conformitate cu prevederile Manualului de identitate vizuală al PNRR.
    11. MEAT are dreptul de a evalua și verifica capacitatea administrativă a beneficiarilor privind îndeplinirea cerințelor determinate de asigurarea realității, legalității și regularității cheltuielilor decontate și respectării instrucțiunilor, procedurilor, reglementărilor și regulamentelor europene, precum și a altor prevederi legale în domeniul implementării proiectelor finanțate din fonduri europene aferente Mecanismului de Redresare și Reziliență, în conformitate cu art. 35 alin. (9) din Ordonanța de Urgență a Guvernului nr. 124/2021 privind stabilirea cadrului instituțional și financiar pentru gestionarea fondurilor europene alocate României prin Mecanismul de redresare și reziliență, precum și pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului național de redresare și reziliență necesar României pentru accesarea de fonduri externe rambursabile și nerambursabile în cadrul Mecanismului de redresare și reziliență.
13. **Drepturile și obligațiile Beneficiarului**
14. Beneficiarul are responsabilitatea asigurării unui management financiar riguros și asigurării resurselor financiare pentru cofinanțare și cheltuieli neeligibile, precum și pentru finanțarea cheltuielilor eligibile în concordanță cu prevederile prezentului contract de finanțare și ale legislației europene și naționale aplicabile. Totodată, Beneficiarul are responsabilitatea implementării proiectului în vederea atingerii obiectivelor stabilite și a indicatorilor asumați, în concordanță cu prevederile prezentului contract de finanțare și ale legislației europene și naționale aplicabile.
15. Beneficiarul are obligația să utilizeze eficient, efectiv și transparent fondurile prevăzute în cadrul prezentului contract de finanțare, să utilizeze finanțarea exclusiv pentru destinația pentru care a fost acordată, cu respectarea termenilor și condițiilor cuprinse în prezentul contract și în conformitate cu prevederile legislației aplicabile în materie.
16. Beneficiarul are obligația să furnizeze MIPE/MEAT orice documente, date și/sau informații solicitate în legătură cu implementarea proiectului prevăzut la art. 1, în termenul și condițiile solicitate expres sau ori de câte ori se impune pe toată durata Contractului de finanțare prevăzută la art. 2.
17. Beneficiarul are obligația de a începe executarea contractului de finanțare după semnarea acestuia și de a realiza toate activitățile prevăzute în cererea de finanțare, fără a depăși perioada de implementare specificată la art. 2 alin. (2). În situația în care constată că implementarea activităților proiectului prevăzute a fi realizate după semnare nu a început în termen de 3 luni de la data specificată la art. 2 alin. (2), MIPE și MEAT pot dispune rezilierea contractului de finanțare.
18. Beneficiarul are obligația de a înainta către MEAT cererile de transfer completate și asumate de acesta prin semnătură electronică extinsă, împreună cu documentele care certifică eligibilitatea cheltuielilor incluse în cererea de finanțare și solicitate la plată.
19. Beneficiarul are responsabilitatea de a se asigura că nu solicită la decontare aceleași costuri incluse în cadrul proiectului din mai multe surse de finanțare publice naționale sau europene.
20. Beneficiarul are obligația de a efectua plățile aferente cheltuielilor solicitate în cadrul unei cereri de transfer și de a transmite MEAT, spre verificare și validare, declarația de utilizare a cererii de transfer, împreună cu documentele justificative, în conformitate cu prevederile Ghidului de contractare.
21. Beneficiarul are obligația de a restitui MIPE orice sumă ce constituie plată nedatorată/sume necuvenite plătite eronat de către MIPE în cadrul prezentului contract de finanțare, în termen de 5 zile lucrătoare de la data primirii notificării. Nerespectarea termenului menționat anterior dă dreptul MIPE de a solicita Beneficiarului dobânda legală datorată, stabilită conform legislației în vigoare.
22. Beneficiarul are obligația transmiterii cererii de transfer finale cu cel puțin de 90 de zile înainte de data finalizării contractului, nu mai târziu de 30 septembrie 2028.
23. În cazul în care proiectul intră sub incidența mecanismului de clawback potrivit metodologiei elaborate și aprobate de MIPE și MEAT prin ordin comun, adusă la cunoștință beneficiarului, acesta are obligația să returneze orice sumă plătită de MIPE și identificată ca fiind necuvenită conform mecanismului de clawback, atunci când diferența dintre fluxurile de numerar pozitive și negative pe durata de viață a investiției (deficitul de finanțare), identificat și înscris în Cererea de finanțare și anexele acesteia, devine pozitivă în perioada de implementare cât și în perioada de sustenabilitate.
24. Beneficiarul are obligația arhivării și păstrării în bune condiții a tuturor documentelor aferente Proiectului, în conformitate cu prevederile art. 132 din Regulamentul financiar (UE, Euratom) 2018/1.046, respectiv timp de 5 ani de la data plății soldului sau, în absența unei astfel de plăți, de la data efectuării ultimei raportări.
25. Beneficiarul are obligația de a asigura accesul neîngrădit al autorităților europene și naționale cu atribuții de monitorizare, control și audit, în limitele competențelor ce le revin, în cazul în care acestea efectuează monitorizare/control/audit la fața locului și solicită în scris declarații, documente, informații.
26. Beneficiarul are obligația să țină pentru Proiect o evidență contabilă distinctă, folosind conturi analitice distincte.
27. Beneficiarul are obligația de a transmite semestrial, până la data de 15 a lunii următoare perioadei de raportare, formularul – Notificare cu privire la reconcilierea contabilă, din care să rezulte sumele primite de la MIPE în conformitate cu prezentul Contract de finanțare.
28. Fiecare cerere de transfer transmisă de Beneficiar către MEAT trebuie să reflecte separat, pentru perioada vizată, cheltuielile efectuate în cadrul Proiectului.
29. Beneficiarul se angajează să implementeze toate măsurile necesare în vederea atingerii obiectivului/obiectivelor și rezultatelor Proiectului și pentru asigurarea eficienței, eficacității, sustenabilității și impactului acestuia.
30. În cazul în care se efectuează plăți în valută în cadrul Proiectului, Beneficiarul solicită prin cererile de transfer transmise contravaloarea în lei a acestora la cursul Băncii Naționale a României din data întocmirii documentelor de plată în valută.
31. Beneficiarul are obligația de a realiza toate măsurile de informare și publicitate în conformitate cu prevederile asumate prin Contractul de finanțare și să respecte regulile în ceea ce privește vizibilitatea proiectului în conformitate cu Manualul de Identitate Vizuală pentru Planul Național de Redresare și Reziliență.
32. Beneficiarul are obligația de a transmite către MEAT rapoarte anuale și de progres aferente cererilor de transfer sau ori de câte ori se impune, precum și orice alte documente privind implementarea proiectului.
33. Beneficiarul are obligația să depună toate diligențele în vederea remedierii oricăror neconcordanțe care pot afecta graficul de implementare prevăzut în Anexa – Cererea de finanțare, cât și a oricăror aspecte care pot afecta și/sau întârzia implementarea măsurilor/investițiilor și nerespectarea angajamentelor asumate prin Cererea de finanțare.
34. Beneficiarul are obligația să informeze MEAT în termen de maxim 5 zile lucrătoare de la data luării la cunoștință despre orice situație care poate determina întârzierea implementării/rezilierea Contractului de finanțare. În urma analizei situațiilor antereferite, MIPE și MEAT pot decide suspendarea Contractului de finanțare până la remedierea cauzelor determinante sau rezilierea și recuperarea integrală a sumelor plătite cu aplicarea corespunzătoare a prevederilor legale incidente acestuia.
35. Beneficiarul are obligația de a întreprinde, la termenele specificate, toate măsurile necesare implementării recomandărilor/constatărilor rezultate ca urmare a misiunilor de monitorizare/ control/ audit ale autorităților/ entităților naționale și internaționale cu atribuții de monitorizare, control și audit în cadrul PNRR.
36. Beneficiarul are obligația să informeze MEAT în scris și fără întârziere, despre orice modificare apărută în legătură cu datele sale de identificare sau ale reprezentanților săi, precum și orice alte informații care pot fi relevante în relația sa cu MIPE și MEAT, orice astfel de modificare/informație fiind opozabilă MIPE și MEAT doar de la data primirii notificării de către aceștia. Aceste informații se pot referi, dar fără a se limita, la orice împrejurare de natură economică sau juridică, act sau fapt care ar modifica starea de drept sau de fapt existentă la momentul încheierii Contractului de finanțare.
37. Beneficiarul are obligația de a furniza MEAT și/sau MIPE, la solicitarea oricăreia dintre acestea, informații necesare și relevante privind stadiul realizării indicatorilor prevăzuți în Cererea de finanțare pentru măsurarea gradului de îndeplinire a acestora.
38. Beneficiarul se va asigura că în contractele/acordurile încheiate cu terțe părți se prevede obligația acestora de a asigura disponibilitatea informațiilor și documentelor referitoare la proiect cu ocazia misiunilor de control desfășurate de MIPE/MEAT sau de alte structuri cu competențe în controlul și recuperarea debitelor aferente fondurilor europene și/sau fondurilor finanțate din PNRR.
39. Beneficiarul are obligația de a respecta toate instrucțiunile emise de MIPE pe toată durata de implementare și sustenabilitate a proiectului și de a utiliza formularele elaborate în scopul implementării proiectului.
40. Beneficiarul are obligația să se asigure că este respectat principiul „*de a nu prejudicia în mod semnificativ” (DNSH - „do not significantly harm”)* pe tot parcursul implementării proiectului precum și pe durata întregului ciclu de viață a investiției, astfel cum este prevăzut la Articolul 17 din Regulamentul (UE) 2020/852 AL PARLAMENTULUI EUROPEAN ȘI AL CONSILIULUI din 18 iunie 2020 privind instituirea unui cadru care să faciliteze investițiile durabile și de modificare a Regulamentului (UE) 2019/2088.
41. Beneficiarul are obligația de a permite accesul neîngrădit, inclusiv la sediul său, al autorităților naționale și europene cu atribuții de monitorizare, control și audit, inclusiv coordonatorului național, în limitele competențelor ce le revin, în baza notificărilor transmise de către aceștia, cu respectarea termenelor și condițiilor stabilite în conformitate cu prevederile legale în vigoare și cu prevederile prezentului Contract de finanțare. În acest sens, va pune la dispoziția acestora toate documentele și informațiile solicitate privind Proiectul și Contractul de finanțare și va întreprinde toate măsurile necesare pentru a asigura buna desfășurare a activităților de monitorizare/control/audit.
42. Beneficiarul suportă din bugetul propriu sumele rezultate din corecțiile financiare provenind din erori extrapolate identificate de către structurile de control/audit abilitate.
43. Beneficiarul are obligația de a menține evidențe și documentele justificative, inclusiv datele statistice și alte înregistrări referitoare la proiect, cu precădere în format electronic. Evidențele și documentele referitoare la audituri, căi de atac, litigii sau reclamații referitoare la angajamente juridice sau referitoare la investigații ale EPPO/OLAF/DLAF/DNA se păstrează până în momentul încheierii acestor audituri, căi de atac, litigii, reclamații sau investigații, cu respectarea obligațiilor legale privind arhivarea acestora. În cazul evidențelor și al documentelor referitoare la investigațiile EPPO/OLAF/DLAF/DNA, obligația de păstrare se aplică de îndată ce respectivele investigații au fost notificate destinatarului. În acest sens, evidențele și documentele se păstrează fie sub formă de originale sau copii certificate conforme cu originalul, fie pe suporturi de date acceptate în mod uzual, inclusiv sub formă de versiuni electronice ale documentelor originale sau documente existente numai în versiune electronică, prin aplicarea semnăturii electronice. Acolo unde există versiuni electronice, dacă astfel de documente îndeplinesc cerințele legale aplicabile pentru a fi considerate echivalente cu originalul și pentru a fi utilizate în cadrul unui audit, documentele originale pe suport hârtie nu sunt necesare.
44. Beneficiarul, sub sancțiunea rezilierii Contractului de finanțare, se obligă să mențină investiția realizată prin Proiect pe întreaga perioadă de sustenabilitate a acestuia, asigurând mentenanța și serviciile asociate necesare.
45. Beneficiarul are obligația să prevadă în procesele proprii și în acordurile de colaborare efectivă care vizează dezvoltări de sisteme/ aplicații informatice faptul că toate drepturile patrimoniale de autor asupra tuturor operelor create în executarea contractelor de către titularul dreptului de autor ( membrii asocierii/colaborării), aferente produsului/ serviciului realizat, rămân în proprietatea titularului dreptului de autor și nu se cesionează, în conformitate cu prevederile Legii nr. 8/1996, privind dreptul de autor și drepturile conexe, cu modificările și completările ulterioare.
46. Beneficiarul are obligația păstrării evidenței informațiilor/datelor și documentelor despre ajutoarele de stat primite pentru o perioadă de minimum 10 ani de la data la care a fost acordată ultima alocare specifică, potrivit art. 42 și art. 43 din Ordonanța de urgență a Guvernului nr. 77/2014, aprobată cu modificări și completări prin Legea nr. 20/2015, cu modificările și completările ulterioare.
47. Beneficiarul are obligația de a arhiva în mod corespunzător toate datele/documentele aferente procesului de implementare a contractului de finanțare, inclusiv în format electronic, în scopul permiterii accesului neîngrădit la aceste documente entităților naționale/europene cu atribuții în verificarea, controlul și auditarea fondurilor europene și naționale.
48. Beneficiarul are obligația de a respecta, pentru achizițiile derulate în cadrul proiectului, prevederile legislației naționale și europene incidente în materia achizițiilor publice cuprinse în ÎNDRUMARUL METODOLOGIC pentru beneficiarii privați, aplicabil în derularea procedurilor de achiziție pentru atribuirea contractelor de furnizare de produse, prestare de servicii, execuție de lucrări finanțate din fondurile externe nerambursabile și rambursabile aferente Mecanismului de Redresare și Reziliență.
49. Beneficiarul are obligația de a încărca în platforma proiecte.pnrr.gov.ro dosarul aferent achizițiilor realizate, în format electronic, în termen de 10 zile lucrătoare de la data încheierii contractului de achiziție/actelor adiționale la contractele de achiziție, în vederea realizării de către MEAT a verificării procedurii de achiziție.
50. Beneficiarul își asumă integral răspunderea pentru prejudiciile cauzate terților din culpa sa, pe durata contractului. MIPE/MEAT vor fi degrevate de orice responsabilitate pentru prejudiciile cauzate terților de către Beneficiar, ca urmare a executării prezentului contract de finanțare, cu excepția celor care pot fi direct imputabile acestora.
51. Beneficiarul are obligația de a notifica MIPE/MEAT cu privire la starea de insolvență/faliment/încadrarea întreprinderii ca „întreprindere în dificultate” și altele asemenea, în termen de 15 zile de la momentul în care se aceasta se instituie.
52. Beneficiarul are obligația să nu întreprindă acțiuni de relocare, precum și să nu înstrăineze și să nu închirieze bunurile achiziționate ca urmare a obținerii finanțării din PNRR, atât în perioada de implementare a proiectului, cât și în perioada în care are obligația să asigure caracterul durabil al proiectului, respectiv perioada de sustenabilitate, așa cum este aceasta reglementată la art. 2 alin. (4).
53. Beneficiarul are obligația de a asigura funcționarea tuturor bunurilor, echipamentelor achiziționate prin proiect, la locul de desfășurare/locațiile de implementare a proiectului și exclusiv în scopul pentru care au fost achiziționate, atât în perioada de implementare, cât și în perioada în care are obligația să asigure sustenabilitatea proiectului, așa cum este acesta reglementat la art. 2 alin. (4).
54. Beneficiarul are obligația de a colecta și de a furniza date cu privire la beneficiarul real al fondurilor, așa cum este prevăzut în Regulamentul (UE) 2021/241, art. 22, alin. 2, lit. (d), cu respectarea Regulamentul (UE) 2018/1046, art. 6, în scopul auditării și controlării și pentru a furniza informații comparabile privind utilizarea fondurilor în ceea ce privește măsurile de implementare a reformelor și a proiectelor de investiții în cadrul planului de redresare și de reziliență.
55. Beneficiarul are obligația depunerii unui raport de implementare final prin platforma proiecte.pnrr.gov.ro cu 60 zile înainte de data finalizării prezentului contract de finanțare.

**Articolul 7 - Angajamente comune ale părților**

Părțile se angajează:

1. Să îndeplinească în mod corespunzător obligațiile, atribuțiile și responsabilitățile ce le revin în baza prezentului Contract de finanțare, cu respectarea principiilor transparenței, a unui management adecvat și a bunei gestiuni financiare, în conformitate cu prevederile legislației europene și naționale aplicabile.
2. Să nu utilizeze informațiile și documentele ce rezultă din activitatea de executare a prezentului contract sau la care au acces în vederea implementării prezentului contract, în alt scop decât acela de a-și îndeplini obligațiile ce le revin, cu respectarea prevederilor legale privind transparența, accesul la informații, precum și protecția datelor cu caracter personal.
3. Să țină o evidență strictă și să păstreze toate datele, rapoartele, corespondența și documentele legate de fiecare etapă a implementării proiectului inclusiv, dar fără a se limita la acestea, documentele referitoare la cheltuielile efectuate în cadrul proiectului, așa cum este reglementat de legislația națională și europeană incidentă, asigurând arhivarea corespunzătoare a acestora, pe întreaga perioadă de valabilitate a Contractului de finanțare, definită în conformitate cu art. 2 alin. (1).

**Articolul 8** - **Cesiunea Contractului de finanțare**

1. În cazul externalizării unor activități din cadrul proiectului, responsabilitatea pentru implementarea acelor activități revine Beneficiarului în cauză, în conformitate cu dispozițiile legale.
2. Prezentul Contract de finanțare precum și toate drepturile și obligațiile decurgând din implementarea acestuia nu pot face obiectul cesiunii totale sau parțiale, novației, subrogației convenționale sau al oricărui alt mecanism de transmisiune și/sau transformare a obligațiilor și drepturilor.

**Articolul 9 - Modificarea și completarea Contractului de finanțare**

1. Prezentul Contract de finanțare poate fi modificat și completat prin acordul scris al părților, prin Act adițional încheiat în aceleași condiții ca și Contractul de finanțare. Actul adițional intră in vigoare la data semnării acestuia de către ultima parte, cu excepția cazurilor în care prin Actul adițional se confirmă modificări survenite în legislația națională și/sau europeană relevantă cu impact asupra executării prezentului Contract de finanțare, situație în care modificarea respectivă intră în vigoare de la data menționată în actul normativ corespunzător.
2. Actul adițional nu poate avea caracter retroactiv și nu poate avea scopul sau efectul de a produce schimbări în Contractul de finanțare care ar putea aduce atingere condițiilor inițiale de acordare a finanțării, fiind susținut prin justificări temeinice cu privire la conservarea scopului și obiectivelor Proiectului și a sustenabilității sale financiare.
3. Prin excepție de la prevederile alin. 1, Contractul de finanțare poate fi modificat prin notificare ***în următoarele situații***:

a) modificări privind perioada activităților corespunzătoare implementării Proiectului (graficul de activități cuprins în cererea de finanțare), cu respectarea dispozițiilor art. 2 alin. (2);

b) modificări intervenite în bugetul Proiectului, în situația în care acestea determină majorarea sau micșorarea valorii neeligibile, respectiv micșorarea valorii eligibile, aprobate conform prezentului Contract de finanțare;

e) modificări intervenite în valoarea eligibilă estimată a proiectului, astfel:

* modificarea valorilor eligibile în cadrul aceleiași categorii bugetare;
* modificarea valorilor eligibile între categoriile bugetare, în limita a 10% din valoarea totală eligibilă a proiectului, , cu justificarea motivelor care au condus la aceasta;

f) modificarea Graficului estimativ din cuprinsul Cererii de finanțare privind termenele de depunere a cererilor de transfer.

1. În cazul în care propunerea de modificare a contractului de finanțare este inițiată de către Beneficiar, acesta are obligația de a o transmite MIPE/MEAT cu cel puțin 30 de zile înainte de termenul la care este intenționată a intra în vigoare, cu excepția circumstanțelor acceptate de MIPE/MEAT. Beneficiarul va transmite, de asemenea, odată cu solicitarea de modificare, toate documentele justificative necesare.
2. MIPE/MEAT răspunde solicitării de modificare a contractului de finanțare prin act adițional, în termen de maximum 30 de zile de la data primirii solicitării de modificare a contractului de finanțare. În interiorul acestui termen pot fi solicitate clarificări de către MIPE/MEAT, care suspendă termenul de aprobare sau de respingere a actului adițional, fără ca această perioadă de suspendare să depășească 5 zile lucrătoare.
3. Actul adițional intră în vigoare la data semnării de către ultima parte, respectiv de către MIPE după ce a fost semnat în prealabil de către Beneficiar și MEAT.
4. Prin excepție de la prevederile alin. (1), contractul de finanțare poate fi modificat de către MIPE/MEAT, unilateral, prin notificare, în următoarele situații:
5. modificări necesare determinate în principal de modificarea cadrului normativ aplicabil contractului de finanțare, cu respectarea principiilor și regulilor PNRR, în termen de 10 zile lucrătoare de la data intrării în vigoare a modificărilor aduse cadrului normativ, cu excepția majorării valorii eligibile nerambursabile prevăzute la art. 3 alin (3);
6. în caz de dezangajare a fondurilor rămase neutilizate ca urmare a finalizării contractului/contractelor de achiziție din cadrul proiectului, în termen de 10 zile lucrătoare de la primirea informării de la Beneficiar cu privire la sumele rămase neutilizate ca urmare a finalizării contractelor de achiziție și care nu vor face obiectul unor realocări în cadrul bugetului proiectului.
7. Prin excepție de la prevederile alin. (1), contractul de finanțare poate fi modificat de Beneficiar prin notificare care nu face obiectul aprobării de către MIPE/MEAT, cu respectarea condițiilor de eligibilitate stabilite prin Ghidul solicitantului, în următoarele situații:

a) modificări apărute în legătură cu datele de identificare ale Beneficiarului sau partenerilor, respectiv schimbarea denumirii și/sau a adresei sediului Beneficiarului; schimbarea contului special deschis pentru proiect;

b) înlocuirea reprezentantului legal.

1. Netransmiterea notificării prevăzute la alin. (8) atrage imposibilitatea modificării clauzelor contractului de finanțare.
2. Modificările prevăzute la alin. (8) se aduc la cunoștința MIPE/MEAT, după caz, în termen de 5 zile lucrătoare de la data intrării în vigoare a modificărilor, sub sancțiunea inopozabilității acestora față de MIPE/MEAT.

**Articolul 10** - **Conflictul de interese și incompatibilități**

* 1. Reprezintă conflict de interese sau incompatibilitate orice situație definită ca atare în legislația națională și europeană.
  2. Părțile contractante se obligă să întreprindă toate diligențele necesare pentru a identifica și evita orice conflict de interese sau incompatibilitate definită de legislația europeană și națională în vigoare și să se informeze reciproc, cu celeritate și cu respectarea eventualelor termene prevăzute în contractul de finanțare, în legătură cu orice situație de conflict de interese sau incompatibilitate, potențială, actuală sau consumată.
  3. Părțile se obligă să ia toate măsurile pentru respectarea regulilor pentru evitarea conflictului de interese, conform prevederilor din Regulamentul (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență și prevederilor din Ordonanța de urgență a Guvernului nr. 70/2022, privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate, precum și în conformitate cu alte reglementări naționale și europene aplicabile.
  4. Părțile din categoria subiecților de drept public au obligația de a urmări respectarea prevederilor Legii nr. 161/2003 privind unele măsuri pentru asigurarea transparenței în exercitarea demnităților publice, a funcțiilor publice și în mediul de afaceri, prevenirea și sancționarea corupției, cu modificările și completările ulterioare, în materia conflictului de interese și a incompatibilităților.
  5. Părțile se obligă să ia toate măsurile necesare pentru a evita orice conflict de interese precum și să se informeze reciproc, în termen de maxim 5 (cinci) zile lucrătoare de la luarea la cunoștință, în legătură cu orice situație care dă sau este posibil să dea naștere unui astfel de conflict.
  6. Părțile se obligă să întreprindă toate diligențele necesare pentru a evita orice incompatibilitate/conflict de interese care apare în decursul implementării și/sau duratei contractului de finanțare și să se informeze reciproc, în termen de maximum 5 zile lucrătoare de la luarea la cunoștință, în legătură cu orice situație care dă naștere sau este posibil să dea naștere unei astfel de situații.
  7. Dispozițiile menționate la alin. (1)—(6) se aplică partenerilor, subcontractorilor, furnizorilor și angajaților Beneficiarului, precum și angajaților MIPE/MEAT implicați în realizarea prevederilor prezentului contract de finanțare.
  8. MIPE/MEAT își rezervă dreptul de a verifica orice situații care dau naștere sau este posibil să dea naștere unei situații de incompatibilitate/unui conflict de interese și de a lua măsurile necesare impuse de legislația aplicabilă, dacă este cazul.

**Articolul 11 – Nereguli**

1. Părțile se obligă să ia toate măsurile pentru prevenirea, constatarea și sancționarea neregulilor în conformitate cu Ordonanța de urgență a Guvernului nr. 70/2022, privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate.
2. Dacă, în procesul de verificare a cererilor de transfer, MEAT identifică abateri de la aplicarea prevederilor legislației naționale și europene în domeniul achizițiilor publice, respectiv a prevederilor legislației privind achizițiile efectuate de beneficiarii privați, înainte de efectuarea plății, MEAT aplică măsurile prevăzute de Ordonanța de urgență a Guvernului nr. 70/2022, privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate.
3. Dacă, în urma sesizării Parchetului European/DLAF/organelor de urmărire penală ca urmare a constatării unor indicii de fraudă, procurorul dispune trimiterea în judecată și sesizează instanța, până la rămânerea definitivă a hotărârii instanței de judecată, MIPE suspendă autorizarea la plata sumelor solicitate de Beneficiar aferente contractelor economice/contractului de finanțare/componentei din cadrul contractului de finanțare, pentru care a fost formulată sesizarea.
4. În situația prevăzută la alin. (3), la solicitarea Beneficiarului, se poate aplica drept măsură subsecventă și suspendarea aplicării prevederilor contractului de finanțare în vederea prelungirii perioadei de implementare, fără ca aceasta să depășească data de 31 decembrie 2028.
5. Pentru recuperarea sumelor virate în baza cererilor de transfer, nejustificate prin declarații de cheltuieli sau a cheltuielilor constatate ca neeligibile, Beneficiarul va fi notificat de către MEAT cu privire la obligația restituirii acestora în termen de 5 zile de la primirea notificării. În situația nerestituirii respectivelor sume în termenul anterior menționat, recuperarea sumelor se realizează în conformitate cu prevederile Ordonanței de urgență a Guvernului nr. 70/2022, privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate.

**Articolul 12 - Recuperarea sumelor**

1. Beneficiarul se obligă să ia toate măsurile necesare pentru prevenirea neregulilor și a dublei finanțări, precum și a neregulilor în aplicarea procedurilor de achiziție publică, în conformitate cu legislația incidentă.
2. Dacă prin legislație nu se prevede altfel, Beneficiarul va suporta din bugetul propriu sumele necesare plății contravalorii cheltuielilor afectate de neregulă / neregulă gravă.
3. Beneficiarul are obligația de a restitui orice sumă stabilită conform alin. (2), inclusiv dobânzile acumulate sumelor de restituit.
4. În cazul în care Beneficiarul nu restituie sumele puse în sarcina sa în termenul prevăzut prin actele de individualizare, acesta datorează majorări de întârziere.

**Articolul 13** - **Monitorizarea și raportarea**

1. Monitorizarea Contractului de finanțare din punct de vedere tehnic și financiar va fi realizată de către MEAT, pe toată durata de valabilitate a Contractului de finanțare, în conformitate cu prevederile legale aplicabile și cu prevederile prezentului contract de finanțare.
2. Monitorizarea va fi efectuată atât în perioada de implementare cât și în perioada de sustenabilitate.
3. Beneficiarul transmite MEAT rapoarte privind progresul tehnic și financiar al investiției ce face obiectul prezentului Contract de finanțare aferente cererilor de transfer transmise și anual, până pe data de 28 februarie a anului următor anului pentru care se face raportarea, respectiv ori de câte ori se vor solicita în scris de MEAT.
4. MEAT urmărește stadiul executării Contractului de finanțare prin:

a) verificarea documentelor aferente implementării proiectului cu privire la corectitudinea datelor și informațiilor din rapoartele de progres elaborate și transmise de către Beneficiar în platforma proiecte.pnrr.gov.ro. În procesul de monitorizare se verifică dacă datele raportului de progres al Proiectului sunt reale, că proiectul se implementează în conformitate cu prevederile contractuale și respectă prevederile legislației naționale și comunitare aplicabile. De asemenea, MEAT verifică rezultatele raportate și urmărește evoluția în timp a indicatorilor asumați prin Contractul de finanțare;

b) vizite de monitorizare la fața locului/vizite de monitorizare în format on-line având ca scop verificarea la fața locului a progresului fizic al proiectului și acuratețea/corelarea datelor înscrise în rapoartele de progres, culegerea de date suplimentare vizând stadiul implementării Proiectului, identificarea eventualelor deficiențe precum și de a asigura o comunicare adecvată cu Beneficiarul. Vizitele la fața locului/verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național), inclusiv în vederea aprobării/respingerii propunerilor de modificare a Contractelor de finanțare transmise de Beneficiari.

c) vizite la fața locului pentru verificarea cererii de transfer finale în maxim 30 zile lucrătoare de la data depunerii acesteia de către beneficiar, în vederea verificării conformității cheltuielilor efectuate.

1. MEAT are dreptul să efectueze monitorizarea, verificarea, controlul și evaluarea realizării proiectului și a indicatorilor cuprinși în Cererea de finanțare, pe toată durata acestuia, inclusiv pe perioada sustenabilității proiectului.
2. Beneficiarul transmite anual către MEAT, în perioada de sustenabilitate a proiectului, în termen de 10 zile lucrătoare de la depunerea bilanțului la organele de administrare fiscală, începând cu anul următor finalizării proiectului, raportul anual de sustenabilitate, aferent anului anterior, pentru investiția care face obiectul prezentului Contract de finanțare.
3. MEAT urmărește stadiul îndeplinirii cerințelor privind sustenabilitatea proiectului, conform Contractului de finanțare prin:
   1. verificarea documentelor aferente îndeplinirii cerințelor privind sustenabilitatea proiectului și corectitudinea datelor și informațiilor din rapoartele de sustenabilitate elaborate și transmise de către Beneficiar în platforma proiecte.pnrr.gov.ro. În procesul de monitorizare se verifică dacă datele raportului de sustenabilitate al proiectului sunt reale, îndeplinirea indicatorilor asumați de Beneficiar prin Cererea de finanțare și dacă în perioada respectivă au apărut modificări care:

* afectează natura, indicatorii, obiectivele sau condițiile de realizare și care ar determina subminarea indicatorilor/obiectivelor inițiale ale acestora;
* rezultă fie dintr-o schimbare asupra proprietății unui element de infrastructură care conferă un avantaj nejustificat unei întreprinderi sau unui organism public;
* conduc la încetarea sau relocarea unei activități productive în afara zonei eligibile;
  1. verificarea documentelor aferente privind îndeplinirea condiției cu privire la diferența dintre fluxurile de numerar pozitive și negative pe durata de viață a investiției pentru proiectele care intră sub incidența mecanismului de clawback potrivit metodologiei elaborate și aprobate de MIPE și MEAT, respectiv analizarea deficitului de finanțare pe parcursul implementării proiectului și necesitatea aplicării mecanismului de claw-back;
  2. vizite de monitorizare la fața locului/ vizite de monitorizare în format on-line având ca scop verificarea la fața locului a îndeplinirii cerințelor privind sustenabilitatea proiectului și acuratețea/corelarea datelor înscrise în rapoartele de sustenabilitate, precum și de a asigura o comunicare adecvată cu Beneficiarul. Vizitele la fața locului/verificările în format on-line se vor efectua ori de câte ori situația o impune (misiuni, suspiciuni, sesizări, interpelări, articole în presă, la solicitarea coordonatorului național);

1. În cazul în care, în urma monitorizării se constată neconformități care aduc atingere prevederilor Contractului de finanțare privind sustenabilitatea proiectului sau neîndeplinirea indicatorilor de rezultat, MIPE solicită beneficiarului remedierea acestora. Beneficiarul va întocmi și va transmite un Plan de acțiune care să conțină măsurile de remediere necesare.

**Articolul 14 -** **Încetarea Contractului de finanțare:**

(1) Prezentul Contract încetează, în condițiile legii, prin:

* 1. executare;
  2. acordul de voință al părților, exprimat în scris, cu recuperarea integrală a finanțării acordate prin individualizarea sumelor ce se vor recupera în moneda națională, după caz;
  3. reziliere în condițiile prevederilor prezentului Contract de finanțare;
  4. denunțare.

(2) MIPE/MEAT pot decide unilateral rezilierea prezentului Contract de finanțare, fără îndeplinirea altor formalități și fără punerea în întârziere a celorlalte părți, cu recuperarea integrală a sumelor plătite, în termen de 30 (treizeci) de zile de la comunicarea acesteia, în următoarele cazuri:

1. în situația în care Beneficiarul nu a început executarea contractului potrivit art. 6 alin. (4) **Cap. C Drepturile și Obligațiile Beneficiarului** din prezentul Contract de finanțare;
2. în situația în care MIPE/MEAT constată că cele declarate pe propria răspundere de Beneficiar nu corespund realității sau documentele/autorizațiile/avizele depuse în vederea obținerii finanțării nerambursabile sunt false/incomplete/expirate inexacte/nu corespund realității;
3. în cazul identificării unei situații de dublă finanțare pentru obiectivul de investiții în integralitatea lui, conform prevederilor Ordonanței de urgență a Guvernului nr. 70/2022, privind prevenirea, verificarea şi constatarea neregulilor/dublei finanţări, a neregulilor grave apărute în obţinerea şi utilizarea fondurilor externe nerambursabile/rambursabile alocate României prin Mecanismul de redresare şi rezilienţă şi/sau a fondurilor publice naţionale aferente acestora şi recuperarea creanţelor rezultate;
4. Beneficiarul nu pune în aplicare recomandările/acțiunile corective prevăzute în rapoartele de vizită la fața locului și/sau rapoartele și recomandările Autorității de Audit, Curții de Conturi, Comisiei Europene/auditului Comisiei Europene sau ale Curții Europene de Conturi în termenele și condițiile prevăzute înacestea;
5. în cazul în care Beneficiarul încalcă principiul de *„a nu prejudicia în mod semnificativ” (DNSH – „Do No Significant Harm”)*.

**Articolul 15 - Forța majoră și cazul fortuit**

(1) Prin forță majoră se înțelege orice eveniment extern, imprevizibil, absolut invincibil și inevitabil, intervenit după data semnării Contractului de finanțare, care împiedică executarea în tot sau în parte a acestuia și care exonerează de răspundere partea care o invocă.

(2) Pot constitui cauze de forță majoră evenimente cum ar fi: calamitățile naturale (cutremure, inundații, alunecări de teren), război, revoluție, embargo. Forța majoră se constată de către o autoritate competentă.

(3) Partea care invocă forța majoră are obligația de a notifica celeilalte părți cazul de forță majoră, în termen de 5 (cinci) zile de la data apariției și de a dovedi existența situației de forță majoră în baza unui document eliberat sau emis de către autoritatea competentă în termen de cel mult 15 (cincisprezece) zile de la data comunicării acestuia. De asemenea, are obligația de a comunica data încetării situației de forță majoră, în termen de 5 (cinci) zile.

(4) Părțile au obligația de a lua orice măsuri care le stau la dispoziție în vederea limitării consecințelor situației de forță majoră.

(5) Dacă partea care invocă forța majoră nu procedează la notificarea începerii și încetării cazului de forță majoră, în condițiile și termenele prevăzute, va suporta toate daunele provocate celeilalte părți prin lipsa comunicării notificării.

(6) Executarea Contractului de finanțare va fi suspendată de la data apariției cazului de forță majoră pe perioada de acțiune a acestuia, fără a prejudicia drepturile ce se cuvin părților.

(7) În cazul în care forța majoră și/sau efectele acesteia obligă la suspendarea executării prezentului Contract de finanțare pe o perioadă mai mare de 3 (trei) luni, părțile se vor întâlni într-un termen de cel mult 10 (zece) zile de la expirarea acestei perioade, pentru a conveni asupra modului de continuare, modificare sau încetare a Contractului de finanțare.

(8) Cazul fortuit nu este exonerator de răspundere contractuală.

**Articolul 16 -** **Soluționarea litigiilor**

(1) Părțile contractante vor depune toate eforturile pentru a rezolva pe cale amiabilă orice neînțelegere sau dispută care poate apărea între ele în cadrul sau în legătură cu îndeplinirea Contractului de finanțare.

(2) În cazul în care nu se soluționează amiabil divergențele contractuale, litigiul va fi soluționat de către instanțele competente.

**Articolul 17 - Prelucrarea datelor cu caracter personal**

(1) Colectarea, prelucrarea și stocarea/arhivarea datelor cu caracter personal se vor realiza în conformitate cu prevederile Regulamentului (UE) 679/2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

(2) Datele cu caracter personal, așa cum sunt clasificate în Regulamentul (UE) 679/2016, vor fi prelucrate în acord cu legislația menționată pe toată perioada contractuală, inclusiv pe perioada de verificare și urmărire a obiectivelor contractuale, în scopul și temeiul legal pentru care s-a semnat prezentul Contract de finanțare.

(3) Părțile contractante vor lua măsuri tehnice și organizatorice adecvate, potrivit propriilor atribuții și competențe, în vederea asigurării unui nivel corespunzător de securitate a datelor cu caracter personal, fie că este vorba despre prelucrare sau transfer către terți ori publicare pe surse publice interne sau externe.

(4) Părțile contractante vor asigura, potrivit propriilor atribuții și competențe, toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.

(5) Părțile contractante se vor informa și notifica reciproc cu privire la orice risc de securitate a prelucrării datelor cu caracter personal din prezentul Contract de finanțare, în vederea adoptării de urgență a măsurilor tehnice și organizatorice ce se impun și în vederea notificării Autorității Naționale de Supraveghere a Prelucrării Datelor cu Caracter Personal (ANSPDCP), conform obligațiilor ce decurg din prevederile Regulamentului (UE) 679/2016.

(6) Părțile contractante, prin reprezentații desemnați să prelucreze datele cu caracter personal din prezentul Contract de finanțare și Actele adiționale, în îndeplinirea scopului principal sau secundar al acestora, vor întocmi evidențele activităților de prelucrare conform art. 30 din Regulamentul (UE) 679/2016, precum și a consimțământului persoanelor vizate, făcând dovada acestora în scris și format electronic ori de câte ori vor fi solicitate de către ANSPDCP.

(7) Beneficiarul are obligația obținerii și întocmirii evidențelor consimțământului persoanelor care participă la implementarea proiectului, pentru activitățile pe care le are în responsabilitate, pentru atingerea obiectivelor Proiectului.

###### **Articolul 18 – Confidențialitate**

(1) Contractul de finanțare și anexele acestuia, cu modificările ulterioare, constituie informații de interes public în condițiile prevederilor Legii nr. 544/2001 privind liberul acces la informațiile de interes public, cu respectarea condițiilor prevăzute în cadrul prezentului Contract de finanțare, precum și în conformitate cu prevederile legislației în vigoare aplicabilă în cauză.

(2)Fără a aduce atingere obligațiilor prevăzute în prezentul Contract de finanțare privind furnizarea informațiilor documentelor necesare desfășurării activităților de monitorizare/control/audit de către autoritățile cu competențe, părțile se angajează să depună toate diligențele pentru păstrarea confidențialității informațiilor/documentelor a căror furnizare/dezvăluire ar putea aduce atingere normelor care reglementează proprietatea intelectuală, precum și oricăror informații suspuse unor astfel de rigori de conduită.

(3) Părțile vor fi exonerate de răspunderea pentru dezvăluirea informațiilor prevăzute la alineatul precedent dacă:

* informația a fost dezvăluită după ce a fost obținut acordul scris al celeilalte părți în acest sens;
* oricare dintre părți este obligată în mod legal să dezvăluie informația.

**Articolul 19 - Corespondența**

(1) Întreaga corespondență legată de prezentul Contract de finanțare se va face în scris, inclusiv prin mijloace electronice sau prin sitemul informatic PNRR (proiecte.pnrr.gov.ro), cu menționarea titlului Proiectului, precum și a codului/numărului de identificare «Număr\_cerere» și va purta număr de înregistrare la Beneficiar, MIPE/MEAT.

(2) Întreaga corespondență legată de prezentul Contract de finanțare se va transmite la următoarele adrese:

***Pentru MIPE:*** Șos. București-Ploiești, nr. 1-1B, Victoria Office, Intrarea str. Menuetului nr. 7, Sector 1, București;

***Pentru MEAT:*** Calea Victoriei nr. 152, Sector 1, București;

***Pentru Beneficiar***: «Adresă\_de\_email»; telefon/fax:«Telefon», «Adresa completă: stradă, număr, cod poștal, localitate, județ».

**Articolul 20 - Legea aplicabilă și limba utilizată**

(1) Contractul de finanțare se interpretează și este guvernat de legea română în vigoare.

(2) Limba prezentului Contract de finanțare este limba română.

**Articolul 21** - **Dispoziții finale**

Prezentul Contract de finanțare se încheie într-un exemplar și este semnat electronic de cele trei părți.

|  |  |  |
| --- | --- | --- |
| **Pentru**  **MINISTERUL INVESTIȚIILOR ȘI PROIECTELOR EUROPENE** |  | **Pentru Beneficiar** |
| **..................................** |  | **...................** |
| **Ministrul Investițiilor și Proiectelor Europene** |  | **...................** |

**Pentru**

**MINISTERUL ECONOMIEI,**

**ANTREPRENORIATULUI ȘI TURISMULUI**

**..................................**

**Ministrul Economiei,**

**Antreprenoriatului și Turismului**