Anexa 5

la Ghid de contractare PIIEC ME/CT – Participanți direcți

**Convenție de avans**

Încheiată astăzi, .................., între Ministerul Investițiilor și Proiectelor Europene, în calitate de Coordonator de reforme și/sau investiții, Ministerul Economiei și Antreprenoriatului, în calitate de agenție d eimplementare și ..........................., în calitate de Beneficiar,

În temeiul Ordinului MIPE-MEAT nr.................................... privind aprobarea Ghidului de contractare pentru PIIEC ME/CT – Participanți direcți, Investiția I4. Proiecte transfrontaliere și multinaționale – procesoare cu consum redus de energie și cipuri semiconductoare, Componenta C9. Suport pentru Sectorul Privat, Cercetare, Dezvoltare și Inovare și a prevederilor contractului de finanțare nr............................, părțile convin următoarele:

Coordonatorul de reforme și/sau investiții virează suma de................lei, din valoarea bugetului prevăzut pentru anul bugetar .................., prin contractul menționat anterior.

Pentru fiecare etapă de cercetare, plafonul maxim al plăților în avans este de 90% din asistența financiară nerambursabilă estimată pentru anul pentru care se solicită plățile în avans. Plata avansului va fi asigurată de către coordonatorul de reforme și/sau investiții astfel încât să fie asigurate necesitățile de finanțare ale proiectului în condiții de încadrare în creditele bugetare deschise în contul bugetului de proiect și de evitare a imobilizărilor financiare ale resurselor bugetare.

Beneficiarul se obligă să restituie sumele reprezentând plăți în avans și nejustificate prin Declarația de utilizare a cererii de transfer, până la finele perioadei pentru care acestea au fost acordate, în termen de cel mult 10 zile de la finalizarea etapei pentru care a primit avans. Coordonatorul de reforme și/sau investiții aplică penalități conform Legii nr. 500/2002 privind finanțele publice, cu modificările și completările ulterioare, cu privire la modul de calcul al dobânzilor și penalităților aferente avansurilor acordate beneficiarilor și nejustificate prin activitățile realizate, pentru fiecare zi de întârziere.

Avansurile acordate se utilizează numai pentru realizarea cheltuielilor eligibile aferente activităților proiectului care face obiectul contractului de finanțare nr….. Răspunderea pentru aceasta revine, în exclusivitate, Beneficiarului.

Coordonatorul de reforme și/sau investiții, în conformitate cu HG nr. 264/2003 privind stabilirea acţiunilor şi categoriilor de cheltuieli, criteriilor, procedurilor şi limitelor pentru efectuarea de plati în avans din fonduri publice, cu modificările și completările ulterioare, va beneficia de scrisoarea de garanție bancară emisă în condițiile legii de o societate bancară/instituție de credit sau de o societate de asigurăre, la solicitarea beneficiarului pentru acordarea de avans.

Garanția este irevocabilă, iar scrisoarea de garanție prevede că plata garanției se va executa necondiționat, respectiv la prima cerere a beneficiarului garanției, respectiv MIPE, pe baza declarației acestuia cu privire la culpa persoanei garantate. Durata de valabilitate a scrisorii de garanție trebuie să acopere perioada pentru care s-a primit avansul la care se adaugă o perioadă de 90 de zile, necesară în vederea autorizării Declarației de utilizare a cererii de transfer.

Prezenta Convenție de avans s-a încheiat în trei exemplare, fiecare având valoare de original pentru părți.

Beneficiar, Coordonator de reforme și/sau investiții

Agenție de implementare